als_Latn dik_Latn sag_Latn
Dje ne shtruam pyetjen nëse Lulzim Basha produkt i KOP-it, një gjetje e Berishës për të «teknikalizuar» PD-në, do të mund të bënte KOP-in e vet. Jo si organizatë, por si fluks njerëzor dhe idesh.
Me gjasë, Basha mundi ta impononte fluksin e vet. Qoftë në mënyrë afirmative, duke futur një listë njerëzish tërësisht të re, si bartës të listave në nivel qarku, qoftë duke shmangur nga lista rivalë të tij. Kështu ka ndodhur me Shkodrën, Tiranën, Vlorën, Korçën, Dibrën, që udhëhiqen nga figura tërësisht të reja. Madje dhe Tiranën, që prihet nga Basha, por në numrin dy është një pedagoge psikologjie, ashtu si në përgjithësi në gjithë qarqet, ku numrat dy janë emra të rinj, që kandidohen për herë të parë.
Në pikëpamje afirmative, lista nuk është domosdoshmërisht me emra shkëlqyes, me studime tërësisht perëndimore, por është kryesisht me emra publikë, me karrierë akademike, ku historianët dominojnë (Romeo Gurakuqi, Valentina Duka). Ka emra të rinj dhe në moshë, Rudina Hajdari, Klevis Balliu, Henri Çeno në Durrës, etj., dhe kjo ngjan premtuese.
Lista përfshin në vende fituese liderët e partive aleate tradicionale: PR, LZHK, PAA dhe PLL (Mehdiu, Shehi, Gjana, Duka), dëshmi se partitë e vogla kanë mundur në ‘caitnot‘ (shprehje shahu-mungesë kohe, kur në pak minuta duhet të bësh shumë lëvizje)të imponohen në vende të sigurta.
Basha ka konfirmuar nga lista e vjetër e deputetëve njerëz të cilit janë kryesisht të afishuar në debatet publike dhe që kanë treguar luajalitet ndaj tij dhe Berishës njëkohësisht-Paloka, Halimi, Bumçi. Ka rifituar kredit Tritan Shehu, nga emrat e vjetër, shumë të vjetër të partisë së Berishës, edhe si njohës i sistemit të shëndetësisë, por emra kaq të vjetër sa ai nuk ka: hiq Berishën, i cili është vendosur në vendin e 7-të, shembull modestie i panevojshëm, por gjithsesi për t’i lënë vend të rinjve në rreshtat e parë.
Basha ka treguar arrogancë duke mos futur në listë rivalët e tij, diçka që dhe mund ta shmangte, por në këtë imitim të Berishës, ai ka njëfarë të drejte. Oferta e madhe që ai mori prej Ramës, justifikon ashpërsinë e tij, për të cilën u kritikua prej tyre (Topallit, Bregut, Patozit, Selamit). Pra ai mund të justifikohet se vendosmëria i dha të drejtë atij dhe jo kundërshtarëve. Por mbyllja e karrierës së tyre, befas është akt i ashpër, që e dëften Bashën si lider jotolerant.
Në listë nuk janë futur emrat e ministrave «teknikë», tregues indirekt i marrëveshjes me Berishën: po i jap pushtet ekzekutiv njerëzve të tu, por listën e bëj vetë në njëfarë mënyre, pavarësisht se deputetët e vjetër të rikonfirmuar janë të Berishës gjithashtu.
Listë e Bashës, jo shkëlqyese, por më së shumti e tij. Është një humbje e pjesshme e shansit që në një fushatë joagresive si ajo, kur po flitet për koalicion PD-PS, të mund të afirmoheshin akoma më shumë se kaq sa po shohim figura me profil publik, me formim akademik perëndimor, me rezonim më të gjerë në shoqëri, edhe tek pjesa e moderuar, tek rinia, etj.
als_Latn als_Latn als_Latn als_Latn als_Latn als_Latn als_Latn als_Latn